CELEX: 32019R1673
Language: hu
Date: 2019-07-23 00:00:00
Title: A Bizottság (EU) 2019/1673 felhatalmazáson alapuló rendelete (2019. július 23.) az európai polgári kezdeményezésről szóló (EU) 2019/788 európai parlamenti és tanácsirendelet I. mellékletének felváltásáról

8.10.2019   
               
               
                  HU
               
               
                  Az Európai Unió Hivatalos Lapja
               
               
                  L 257/1
               
            
         A BIZOTTSÁG (EU) 2019/1673 FELHATALMAZÁSON ALAPULÓ RENDELETE
         (2019. július 23.)
         az európai polgári kezdeményezésről szóló (EU) 2019/788 európai parlamenti és tanácsirendelet I. mellékletének felváltásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai polgári kezdeményezésről szóló, 2019. április 17-i (EU) 2019/788 európai parlamenti és tanácsi rendeletre (1) és különösen annak 23. cikkére,
         mivel:
         
                     (1)
                  
                  
                     Az (EU) 2019/788 rendelet 3. cikke (1) bekezdésének b) pontja értelmében a kezdeményezés érvényességének egyik feltétele, hogy a javasolt polgári kezdeményezés nyilvántartásba vételének időpontjában a tagállamok legalább egynegyedében a polgári kezdeményezés aláírói számának el kell érnie a rendelet I. mellékletében meghatározott legalacsonyabb számot. A szükséges legalacsonyabb szám megfelel az egyes tagállamokban megválasztott európai parlamenti képviselők száma és az összes európai parlamenti képviselő száma szorzatának.
                  
               
                     (2)
                  
                  
                     Nagy-Britannia és Észak-Írország Egyesült Királysága (a továbbiakban: az Egyesült Királyság) 2017. március 29-én az Európai Unióról szóló szerződés 50. cikkének megfelelően bejelentette az Unióból való kilépésre vonatkozó szándékát.
                  
               
                     (3)
                  
                  
                     2018. június 28-án az Európai Tanács elfogadta az Európai Parlament összetételének megállapításáról szóló (EU) 2018/937 határozatot (2). Ez a határozat, amely 2018. július 3-án lépett hatályba, meghatározza az egyes tagállamokban megválasztott európai parlamenti képviselők számát a 2019. július 2-án kezdődő 2019-2024-es parlamenti ciklusban.
                  
               
                     (4)
                  
                  
                     2019. március 22-én az (EU) 2019/476 határozattal (3) az Európai Tanács az Egyesült Királysággal egyetértésben úgy határozott, hogy az EUSZ 50. cikkének (3) bekezdése szerinti időszakot 2019. május 22-ig meghosszabbítja, amennyiben az alsóház 2019. március 29-ig jóváhagyja a kilépésről rendelkező megállapodást, ennek hiányában viszont csak 2019. április 12-ig hosszabbítja meg az említett időszakot. Az alsóház 2019. március 29-ig nem hagyta jóvá a kilépésről rendelkező megállapodást. 2019. április 11-én az (EU) 2019/584 határozattal (4) az Európai Tanács az Egyesült Királysággal egyetértésben ezen időszak 2019. október 31-ig történő további meghosszabbításáról határozott.
                  
               
                     (5)
                  
                  
                     Annak érdekében, hogy az aláíróknak az (EU) 2019/788 rendelet I. mellékletében meghatározott szükséges legalacsonyabb száma tekintetében tükröződjenek az (EU) 2018/937 határozatban foglalt szabályok, helyénvaló módosítani a (EU) 2019/788 rendelet I. mellékletét. Ezt a módosítást az (EU) 2019/788 rendelet alkalmazandóvá válásának napjától, azaz 2020. január 1-jétől kell alkalmazni. Amennyiben azonban az Egyesült Királyság kilépésére az Európai Unióból ezen időpont után kerül sor, a módosítást a kilépést követően kell alkalmazni.
                  
               
                     (6)
                  
                  
                     Az (EU) 2019/788 rendelet I. mellékletét ezért fel kell váltani,
                  
               ELFOGADTA EZT A RENDELETET:
         
            1. cikk
            Az (EU) 2019/788 rendelet I. mellékletének helyébe e rendelet mellékletének szövege lép.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            2020. január 1-jétől, vagy az azt követő naptól alkalmazandó, amikor az Európai Unióról szóló szerződés 50. cikkének (3) bekezdése alapján a Szerződések az Egyesült Királyságra többé nem alkalmazandók, attól függően, hogy melyik a későbbi időpont.
            Ez a rendelet teljes egészében kötelező és közvetlenül alkalmazandó valamennyi tagállamban.
         
         
            Kelt Brüsszelben, 2019. július 23-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 130., 2019.5.17., 55. o.
         
         
            (2)  HL L 165. I, 2018.7.2., 1. o.
         
            (3)  Az Európai Tanács az Egyesült Királysággal egyetértésben hozott (EU) 2019/476 határozata (2019. március 22.) az EUSZ 50. cikkének (3) bekezdése szerinti határidő meghosszabbításáról (HL L 80. I, 2019.3.22., 1. o.).
         
            (4)  Az Európai Tanács az Egyesült Királysággal egyetértésben hozott (EU) 2019/584 határozata (2019. április 11.) az EUSZ 50. cikkének (3) bekezdése szerinti határidő meghosszabbításáról (HL L 101., 2019.4.11., 1. o.).
      
      
         
            Melléklet
            
               
                  
                     „I. melléklet
                     
                        A TAGÁLLAMONKÉNT SZÜKSÉGES ALÁÍRÓK LEGALACSONYABB SZÁMA
                     
                     
                                 Belgium
                              
                              
                                 14805
                              
                           
                                 Bulgária
                              
                              
                                 11985
                              
                           
                                 Csehország
                              
                              
                                 14805
                              
                           
                                 Dánia
                              
                              
                                 9870
                              
                           
                                 Németország
                              
                              
                                 67680
                              
                           
                                 Észtország
                              
                              
                                 4935
                              
                           
                                 Írország
                              
                              
                                 9165
                              
                           
                                 Görögország
                              
                              
                                 14805
                              
                           
                                 Spanyolország
                              
                              
                                 41595
                              
                           
                                 Franciaország
                              
                              
                                 55695
                              
                           
                                 Horvátország
                              
                              
                                 8460
                              
                           
                                 Olaszország
                              
                              
                                 53580
                              
                           
                                 Ciprus
                              
                              
                                 4230
                              
                           
                                 Lettország
                              
                              
                                 5640
                              
                           
                                 Litvánia
                              
                              
                                 7755
                              
                           
                                 Luxemburg
                              
                              
                                 4230
                              
                           
                                 Magyarország
                              
                              
                                 14805
                              
                           
                                 Málta
                              
                              
                                 4230
                              
                           
                                 Hollandia
                              
                              
                                 20445
                              
                           
                                 Ausztria
                              
                              
                                 13395
                              
                           
                                 Lengyelország
                              
                              
                                 36660
                              
                           
                                 Portugália
                              
                              
                                 14805
                              
                           
                                 Románia
                              
                              
                                 23265
                              
                           
                                 Szlovénia
                              
                              
                                 5640
                              
                           
                                 Szlovákia
                              
                              
                                 9870
                              
                           
                                 Finnország
                              
                              
                                 9870
                              
                           
                                 Svédország
                              
                              
                                 14805
                              
                           
               ”